אם אתם מחפשים אטרקציות במרכז לבילוי עם הילדים בוודאי לא תתקשו למצוא מגוון אפשרויות מהנות ומלהיבות. אכן, באזור זה יש המון מה לעשות, כמו ללכת לחוף הילד, להיכנס להקרנת קולנוע, לבלות הפארקים עירוניים, לבקר במוזיאונים ובאתרים היסטוריים, וכמובן לקנות כרטיס למתחמי שעשועים גדולים. בשורות הבאות נסקור מספר אפשרויות בילוי מהנות במיוחד שמתאימות בעיקר לילדים ולבני נוער, אך גם למבוגרים צעירים ברוחם.
כאשר מדברים על אטרקציות במרכז חייבים כמובן להתייחס אל תל אביב, שהיא הלב הפועל של האזור בפרט ושל ישראל בכלל. כמובן שקצרה היריעה מלתאר את כל הדברים שאפשר לעשות בתל אביב, לכן נציין רק מספר מוקדי עניין מרכזיים. ראשית, אם אתם מגיעים לעיר הגדולה עם הילדים תוכלו לגשת למתחם הלונה פארק שמציע המון מתקנים משעשעים ומלהיבים לכל הגילאים, עמדות משחק פעילות, חנויות ולפעמים גם מופעים. אין ספק שמדובר בפעילות האולטימטיבית עבור ילדים שהזיכרונות עוד ילוו אותם לזמן רב. אפשרות נוספת לבלות בתל אביב היא כמובן ללכת לים ולבחור באחד מעשרות החופים שליד הטיילת. על החופים פזורים בתי קפה ומסעדות לרוב והאווירה נעימה וחופשית.
גם רמת גן לא טומנת את ידה בצלחת ומציעה הרבה מאוד פעילויות. כך לדוגמא, אם עדיין לא ביקרתם בספארי מדובר באחת החוויות המומלצות ביותר שמשלבות בין הנאה, התלהבות ולמידה. המתחם הענק שמשתרע על פני מאות רבות של דונמים מציע לכם לפגוש את כל החיות שראיתם בסרטים, ביניהן פילים, אריות, טיגריסים, נחשים ועכבישי ענק, זברות וג'ירפות, היפופוטמים וקרנפים, ועוד. בתוך המתחם יש שבילים נוחים וברורים שמכוונים אתכם אל המתחמים השונים, ובהחלט כדאי לבדוק את האפשרות של סיורים מודרכים ביום ובלילה, עם אכלה של החיות. לעומת הספארי, ביקור במתחם הבורסה שברמת גן מפגיש אתכם עם עולם שונה לחלוטין, מודרני ומתקדם. במתחם אפשר לסור אל מוזיאון היהלומים אשר בו מוצגת לראווה התעשייה הנוצצת על ההיסטוריה שלה ומוצריה, וכמו כן אפשר לגשת לבית קפה ומסעדה, ואף להצגת תיאטרון של אומן מוביל בתיאטרון יהלום שנמצא לא רחוק מהבורסה.
יש אטרקציות במרכז שמתאימות כמו כפפה לילדים וביניהן בולט במיוחד פארק הסופרלנד שבראשון לציון. בדומה ללונה פארק ולספארי גם כאן מדובר בחוויה אינטנסיבית ומרגשת שתשאיר את הילדים מלאי חוויות וזיכרונות. בפארק יש עשרות מתקנים שמתאימים לילדים בהתאם לפיתוחים האחרונים בעולם מתקני השעשועים, ביניהם מתקן לקפיצת בנג'י, קרוסלות ענק, ועוד. דרך אגב, גם פארק הירקון הוא מקום שכדאי להגיע אליו עם הילדים, בו אפשר לשוט על סירה, לשכור אופניים ולצאת לטיול משפחתי, לשחק במתקני שעשועים, לצפות בציפורים מיוחדות, לטוס בכדור פורח, ועוד המון אפשרויות מגניבות.